ආහාර එතීම සඳහා භාවිත කරන නැවත භාවිතයට ගත නොහැකි සියලුම ආකාරයේ පොලිතින් ලන්ච් ෂීට් අගෝස්තු මස පළවෙනිදා සිට සම්පූර්ණයෙන්ම තහනම් කරන බව පරිසර අමාත්‍ය මහින්ද අමරවීර පවසනවා.අමාත්‍යවරයා කියා සිටින්නේ මෙය පොලිතින් වලින් තොර රටක් නිර්මාණය කිරීමේ වැඩපිළිවෙළේ එක් පියවරක් බවයි.පියවර කිහිපයකින් මෙරට පොලිතින් භාවිතය සම්පූර්ණයෙන්ම තහනම් කිරීම අනාගත පරපුර වෙනුවෙන් සිදුකළ යුත්තක් බව ඔහු ප්‍රකාශ කරනවා.